stanford-oval/wikipedia huggingface dataset:
แบคทีเรียดื้อยา
คำจำกัดความ

องค์การอนามัยโลกได้ให้คำนิยามของ จุลชีพดื้อยา ว่าเป็น จุลชีพที่ทนต่อยาต้านจุลชีพที่เคยมีประสิทธิภาพดีในการรักษาโรคที่เกิดจากการติดเชื้อจุลชีพดังกล่าว ทั้งนี้การดื้อต่อยาปฏิชีวนะนี้เกิดขึ้นในจุลชีพเท่านั้น คนหรืออวัยวะที่เกิดการติดเชื้อจุลชีพนั้นไม่อาจก่อให้เกิดการดื้อยาปฏิชีวนะได้ ในปี ค.ศ. 2014 ด้วยความรุนแรงของการดื้อยาของจุลชีพทำให้องค์การอนามัยโลก (World Health Organization) ประกาศให้ปัญหาการดื้อยาของเชื้อแบคทีเรียเป็น "ปัญหาสำคัญเร่งด่วนที่สุดที่เกิดขึ้นในทุกภูมิภาคทั่วโลกและทุกคนล้วนจะต้องได้รับผลกระทบจากปัญหานี้ ไม่ว่าวัยใด หรือประเทศใดก็ตาม – การดื้อยานี้ทำให้แบคทีเรียเปลี่ยนแปลงไปจากเดิม ดังนั้น ยาปฏิชีวนะที่เคยใช้ได้ผลจะไม่สามารถใช้งานได้กับคนที่ต้องการการรักษาโรคที่เกิดติดเชื้อนี้ - นี่จึงถือเป็นภัยคุกคามหลักต่อการสาธารณสุขในปัจจุบัน"
สาเหตุ

ถึงแม้ว่าการดื้อต่อยาปฏิชีวนะของแบคทีเรียนั้นมีมาก่อนที่จะมีการใช้ยาดังกล่าวในมนุษย์ แต่การใช้ยาปฏิชีวนะโดยมนุษย์กันอย่างแพร่หลายในปัจจุบันนี้ทำให้การดื้อยาปฏิชีวนะของแบคทีเรียเพิ่มมากขึ้นกว่าปกติผ่านกระบวนการการกดดันทางวิวัฒนาการ (evolutionary pressure) ทั้งนี้ สาเหตุหลักที่ทำให้การใช้ยาปฏิชีวนะในมนุษย์ได้รับความนิยมเป็นอย่างมาก  โดยเป็นผลมาจากความสามารถในการผลิตยาปฏิชีวนะในระดับอุตสาหกรรมเพิ่มขึ้นทั่วโลกตลอดทุกช่วงเวลาตั้งแต่ปี 1950 ทำให้ปริมาณยาปฏิชีวนะที่ผลิตขึ้นมีจำนวนมากพอที่จะจำหน่ายแก่ประชาชนได้อย่างกว้างขวาง ประกอบกับการที่รัฐไม่สามารถควบคุมการขายได้ โดยเฉพาะในกลุ่มประเทศรายได้น้อยและรายได้ปานกลางหลายประเทศ ซึ่งสามารถซื้อยาดังกล่าวได้โดยไม่ต้องใช้ใบสั่งยาจากแพทย์ และการซื้อยาใช้เองในกรณีดังกล่าว ส่วนใหญ่มักเป็นการใช้ยาปฏิชีวนะที่ไม่ตรงข้อบ่งใช้ ซึ่งจะส่งผลให้ความเสี่ยงที่อาจเกิดการดื้อยาปฏิชีวนะของแบคทีเรียสูงขึ้นได้ในทุก ๆ สายพันธุ์ที่มีอยู่ในปัจจุบัน
เหตุผลอื่น ๆ ที่ทำให้เกิดการดื้อยาของจุลชีพในปัจจุบัน ได้แก่:
การใช้ยาปฏิชีวนะในการปศุสัตว์ โดยมีการรับรองให้มีการใช้ยาปฏิชีวนะในขนาดต่ำแก่ปศุสัตว์เพื่อเสริมการเจริญเติบโตของสัตว์ดังกล่าวในประเทศอุตสาหกรรมหลายประเทศ ซึ่งเป็นที่ทราบกันดีว่าการใช้ยาปฏิชีวนะในกรณีนี้สามารถนำไปสู่การเพิ่มขึ้นของการดื้อยาปฏิชีวนะของแบคทีเรียได้
การปล่อยของเสียที่มีส่วนผสมของยาปฏิชีวนะอยู่ในปริมาณสูงสู่สิ่งแวดล้อมของโรงงานผลิตยา เนื่องจากไม่มีระบบการบำบัดน้ำเสีย (wastewater treatment) ที่ดีมากพอ ทำให้ความเสี่ยงที่จะเกิดการดื้อยาของแบคทีเรียในสิ่งแวดล้อมเพิ่มสูงมากขึ้น และแพร่กระจายได้มากขึ้น
ถึงแม้จะยังไม่ทราบแน่ชัดว่าสารต้านแบคทีเรียในสบู่และผลิตภัณฑ์สุขภาพอื่นนั้นมีส่วนช่วยในการดื้อยาของแบคทีเรียหรือไม่ แต่อย่างไรก็ตาม องค์การอาหารและยาของสหรัฐอเมริกาได้ห้ามให้มีการใช้สารต้านแบคทีเรียจำนวน 19 ชนิดในผลิตภัณฑ์สบู่ต้านแบคทีเรียเมื่อวันที่ 2 กันยายน ค.ศ. 2016 ด้วยให้เหตุผลประกอบว่า "ไม่มีข้อมูลที่แสดงให้เห็นได้เด่นชัดว่าสบู่ที่มีส่วนผสมของสารต้านแบคทีเรียนั้นมีประสิทธิภาพดีกว่าการล้างทำความสะอาดด้วยน้ำเปล่าและสบู่ทั่วไปในการป้องกันภาวะความเจ็บป่วยจากแบคทีเรีย"
สาเหตุ > การดื้อยาจากการใช้ยาปฏิชีวนะในสัตว์

ในช่วงหลายทศวรรษที่ผ่านมา เป็นที่สงสัยถึงความสัมพันธ์ระหว่างการใช้ยาปฏิชีวนะในการปศุสัตว์กับการเกิดการดื้อยาปฏิชีวนะของแบคทีเรีย จนกระทั่งองค์การอนามัยโลกได้ให้ข้อสรุปในประเด็นดังกล่าวว่า "การใช้ยาปฏิชีวนะที่ไม่เหมาะสมในการเลี้ยงสัตว์เป็นปัจจัยที่ส่งเสริมให้เกิดและการแพร่กระจายของเชื้อโรคที่ทนต่อยาปฏิชีวนะและควรห้ามไม่ให้มีการใช้ยาปฏิชีวนะเป็นตัวกระตุ้นการเจริญเติบโตในอาหารสัตว์" องค์การอนามัยโลกได้เพิ่มหลักเกณฑ์ด้านสุขอนามัยสัตว์บกเพื่อเป็นแนวทางในการให้คำแนะนำแก่สมาชิกขององค์กรในการสร้างและประสานการตรวจสอบและติดตามเฝ้าระวังการดื้อยาต้านจุลชีพระดับประเทศ, ติดตามตรวจสอบปริมาณยาปฏิชีวนะที่ใช้ในการเลี้ยงสัตว์, และให้คำแนะนำแก่องค์กรหรือหน่วยงานอื่น ๆ เพื่อให้มั่นใจว่ามีการใช้ยาปฏิชีวนะอย่างเหมาะสมและรอบคอบ ส่วนอีกแนวทางหนึ่งคือ การใช้วิธีการที่จะช่วยในการตรวจหาปัจจัยเสี่ยงที่เกี่ยวข้องกับการดื้อยา และประเมินความเสี่ยงนั้น ๆ ต่อการดื้อยาปฏิชีวนะของแบคทีเรีย
สาเหตุ > การดื้อยาโดยธรรมชาติ

การดื้อยาปฏิชีวนะของแบคทีเรียนั้นสามารถเกิดขึ้นได้เองทั่วไปในธรรมชาติ โดยมีการค้นพบยีนที่มีมาแต่โบราณซึ่งเป็นยีนทำให้แบคทีเรียเหล่านั้นดื้อต่อยาปฏิชีวนะ โดยยาปฏิชีวนะนั้นอาจเป็นยาที่ถูกผลิตขึ้นมาโดยแบคทีเรียนั้น ๆ ซึ่งยีนที่ทำให้เกิดการดื้อยาดังกล่าวเป็นที่รู้จักกันดีว่าเป็นรีซิสโตม (resistome) ที่พบการเกิดขึ้นได้เองในธรรมชาติ โดยยีนเหล่านั้นอาจถูกถ่ายทอดจากแบคทีเรียที่ไม่ก่อโรคไปยังแบคทีเรียอื่นที่ก่อโรคและทำให้แบคทีเรียที่ได้รับยีนนี้เข้าไปสามารถทนต่อยาปฏิชีวนะได้เช่นกัน
ใน ค.ศ. 1952 มีการค้นพบการดื้อยาเพนิซิลลินในแบคทีเรียบางสายพันธุ์ ซึ่งเป็นช่วงเวลาก่อนที่จะมีการนำยาดังกล่าวมาใช้ในทางคลินิก นอกจากนี้ยังมีการค้นพบว่ามีการดื้อยาสเตรปโตมัยซินของแบคทีเรียบางชนิดในช่วงเวลาก่อนหน้านั้นอีกด้วย ต่อมาใน ปี ค.ศ. 1962 ได้มีการตรวจพบเอนไซม์เพนิซิลิเนสในเอนโดสปอร์ของแบคทีเรีย Bacillus licheniformis ซึ่งเอนไซม์ดังกล่าวเป็นเอนไซม์ที่ทำลายโครงสร้างหลักของยากลุ่มเพนิซิลลิน จากดินแห้งบนรากพืชที่ถูกเก็บไว้ในพิพิธภัณฑ์บริติชตั้งแต่ปี ค.ศ. 1689 นอกจากนั้น การศึกษาจุลชีพในทางเดินอาหารของวิลเลียม เบรน (William Braine) และจอห์น ฮาร์ทเนลล์ (John Hartnell) ซึ่งเป็นลูกเรือที่เสียชีวิตในการเดินสำรวจมหาสมุทรอาร์กติกของจอห์น แฟรงคลิน (Franklin's lost expedition) พบแบคทีเรียสกุล Clostridium จำนวน 6 สเตรนที่ดื้อต่อเซโฟซิตินและคลินดามัยซิน
ทั้งนี้ การสร้างเอนไซม์เพนิซิลิเนสของแบคทีเรียนั้นอาจขึ้นอยู่กับบางสถานการณ์และสิ่งแวดล้อมด้วย โดยการหลั่งเอนไซม์นี้อาจเป็นผลมาจากการสร้างกลไกการป้องกันตนเองของแบคทีเรีนนั้น ๆ จากสภาพแวดล้อมในแหล่งที่อยู่ของตนที่เป็นอันตราย ยกตัวอย่างเช่น Staphylococcus aureus จะมีการสร้างเอนไซม์เพนิซิลิเนสออกมาเป็นจำนวนมากเมื่อต้องอาศัยอยู่ในแหล่งที่มีราตระกูลสกุลทริโคไฟตอนที่ผลิตเพนิซิลลิน ซึ่งส่งผลให้แบคทีเรียเกิดการดื้อต่อยาเพนิซิลลินได้ Search for a penicillinase ancestor has focused on the class of proteins that must be a priori capable of specific combination with penicillin. แต่ในทางกลับกัน การดื้อยาของแบคทีเรียที่พบในทางเดินอาหารของวิลเลียม เบรน และจอห์น ฮาร์ทเนลล์ ดังที่ได้กล่าวไว้ในข้างต้น อาจเป็นผลมาจากการที่ทั้งสองคนได้รับเชื้อแบคทีเรียที่สามารถสร้างเอนไซม์หรือเกิดการกลายพันธุ์แบบสุ่มของโครโมโซมได้เองตามธรรมชาติจนทำให้ทนต่อยาปฏิชีวนะดังกล่าวก็เป็นได้
นอกจากนี้ยังมีหลักฐานเชิงประจักษ์ที่บ่งชี้ได้ว่าโลหะหนัก และสารก่อมลพิษอื่น ๆ อาจมีส่วนในการทำให้เกิดการแพร่กระจายของแบคทีเรียดื้อยาได้โดยโลหะหนักและสารพิษเหล่านั้นจะทำให้แบคทีเรียที่ไม่ดื้อยาไม่สามารถดำรงชีวิตอยู่ได้ แต่ในทางตรงกันข้าม แบคทีเรียที่ดื้อยาจะไม่ได้รับผลกระทบดังกล่าวและจะมีการเพิ่มจำนวนมากขึ้นเพื่อทดแทนแบคทีเรียไม่ดื้อยาที่ลดจำนวนลงไป
สาเหตุ > การดื้อยาจากมลภาวะในสิ่งแวดล้อม

ปัญหาการดื้อต่อยาปฏิชีวนะของแบคทีเรียในปัจจุบันได้ทวีความรุนแรงมากขึ้นจนเป็นภัยคุกคามต่อสุขภาพทั้งมนุษย์และสัตว์ต่าง ๆ ไม่ว่าจะมีแหล่งอาศัยอยู่บนบกหรือในน้ำ โดยปัจจัยสำคัญอีกประการหนึ่งที่มีส่วนหนุนให้ปัญหาดังกล่าวแพร่กระจายจนส่งผลกระทบในวงกว้างก็คือ การปนเปื้อนและการแพร่กระจายของยาปฏิชีวนะหรือสารที่ออกฤทธิ์เป็นยาปฏิชีวนะในสิ่งแวดล้อม โดยเฉพาะอย่างยิ่ง น้ำเสียจากโรงพยาบาลและน้ำเสียจากชุมชนเมืองที่ถูกปล่อยออกสู่ธรรมชาติโดยไม่ได้รับการบำบัดหรือมีระบบการบำบัดที่ไม่รัดกุม ถือเป็นสาเหตุหลักที่ทำให้เกิดการปนเปื้อนดังกล่าว ยาปฏิชีวนะได้ก่อให้เกิดมลพิษต่อสิ่งแวดล้อมนับตั้งแต่มีการนำมาใช้ในมนุษย์ (ยา, การเกษตร) ผ่านทางของเสียต่าง ๆ ที่ถูกขับออกจากร่างกายกมนุษย์ สัตว์เลี้ยง และของเสียจากอุตสาหกรรมยา การที่ของเสียที่มีการปนเปื้อนของยาปฏิชีวนะถูกปล่อยสู่สิ่งแวดล้อมโดยไม่ได้รับการบำบัดหรือได้รับการบำบัดที่ไม่ดีมาก จะเป็นปัจจัยเสริมให้เกิดการดื้อยาปฏิชีวนะของแบคทีเรียได้มากขึ้น และเกิดการปนเปื้อนและแพร่กระจายของแบคทีเรียดื้อยาดังกล่าวในสิ่งแวดล้อมนั้นอีกด้วย ในปี ค.ศ. 2011 การทำแผนที่ของตัวอย่างน้ำทิ้งและน้ำประปาในนิวเดลี ประเทศอินเดีย ซึ่งเป็นที่ทราบกันดีว่ามีจำนวนการใช้ยาปฏิชีวนะของประชาชนบริเวณนั้นในสัดส่วนที่สูง ผลการตรวจพบว่ามีการปนเปื้อนแบคทีเรียอยู่เป็นจำนวนมากและยังส่งผลให้เกิดการติดเชื้อแบคทีเรียในทางเดินอาหารในชุมชนที่อุปโภคบริโภคน้ำจากแหล่งดังกล่าวอย่างเป็นวงกว้างและยากแก่การควบคุมโรค โดยพบว่าเชื้อก่อโรคดังกล่าวส่วนใหญ่มักมีผลตรวจเอนไซม์ NDM-1 เป็นบวก ซึ่งเป็นเอนไซม์ดังกล่าวจะส่งผลให้แบคทีเรียนั้น ๆ เกิดการดื้อต่อยาที่มีโครงสร้างหลักเป็นวงบีตา-แลคแตมได้หลายชนิด ซึ่งโดยทั่วไปแล้ว ร้อยละ 70–80 ของผู้ปวยที่มีอาการท้องร่วงมักมีสาเหตุมาจากการติดเชื้อไวรัส ซึ่งไม่สามารถรักษาได้โดยการใช้ยาปฏิชีวนะ แต่ในการข้อมูลจากการศึกษากลับพบว่าราวร้อยละ 40 ของผู้ป่วยที่มีอาการข้างต้นยังคงพยายามที่จะรักษาอาการท้องร่วงนั้นด้วยยาปฏิชีวนะ ในบางพื้นที่ผู้ที่รักษาอาการท้องร่วงอย่างไม่เหมาะสมด้วยยาปฏิชีวนะนั้นมีสัดส่วนที่มากถึงร้อยละ 80
เนื่องจากแบคทีเรียเป็นสิ่งมีชีวิตที่สามารถแบ่งเซลล์เพื่อเพิ่มจำนวนได้อย่างรวดเร็ว ทำให้แบคทีเรียดื้อยาที่แพร่กระจายลงสู่สิ่งแวดล้อมนั้นสามารถเจริญเติบโตและแพร่จำนวนได้มากภายในระยะเวลาอันสั้น ยิ่งไปกว่านั้น แบคทีเรียที่ดื้อยาเหล่านี้ยังสามารถถ่ายทอดยีนดื้อยาไปยังแบคทีเรียสายพันธุ์หรือสเตรนอื่น ๆ ได้ผ่านกระบวนการที่เรียกว่า การถ่ายทอดยีนในแนวราบ (horizontal gene transfer; HGT) ดังนั้น ถึงแม้ว่ายาปฏิชีวนะที่แบคทีเรียดังกล่าวดื้อยาจะไม่ถูกปล่อยลงสู่ธรรมชาติเพิ่มเติมในอนาคต ยีนที่ดื้อยาปฏิชีวนะดังกล่าวก็จะยังคงพบเห็นอยู่ในแบคทีเรียธรรมชาติทั่วไป เนื่องจากแบคทีเรียดังกล่าวจะมีการแบ่งตัวและถ่ายทอดยีนดื้อยาให้กันจากรุ่นสู่รุ่น นอกจากนี้ยังพบว่า มีการแพร่กระจายเป็นวงกว้างของแบคทีเรียดื้อยาในสัตว์ทะเลที่มีกระดูกสันหลัง ซึ่งเป็นที่คาดการณ์กันว่าแบคทีเรียดื้อยาที่พบเหล่านี้อาจเป็นแหล่งสำคัญที่จะทำให้เกิดการแพร่กระจายของเชื้อดื้อยาในสิ่งแวดล้อมทางทะเล
การป้องกัน

ในปัจจุบัน มีการเรียกร้องให้มีมาตรการจัดการกับปัญหาการดื้อยาปฏิชีวนะของแบคทีเรียที่มีอุบัติการณ์และความรุนแรงเพิ่มมากขึ้น ซึ่งรวมไปถึงการร่างสนธิสัญญาระหว่างประเทศเพื่อแก้ปัญหาด้านการดื้อยาของจุลชีพ อย่างไรก็ตาม การดำเนินงานนี้จำเป็นต้องมีรายละเอียดและได้รับความสนใจจากภาคส่วนต่าง ๆ มากขึ้นเพื่อที่จะประมาณการและวัดแนวโน้มความรุนแรงของปัญหาดังกล่าวในระดับนานาชาติ โดยที่ผ่านมามีแนวคิดที่จะนำระบบการติดตามและประเมินผลการรักษา (tracking system) มาใช้จัดการกับปัญหานี้ แต่การใช้งานจริงนั้นยังไม่อาจเกิดขึ้นได้มากเท่าใดนัก ซึ่งระบบในลักษณะนี้จะให้ข้อมูลเชิงลึกแก่พื้นที่ที่มีการดื้อยาสูง รวมถึงข้อมูลที่จำเป็นสำหรับการประเมินการดำเนินงานและการเปลี่ยนแปลงอื่น ๆ ที่ทำขึ้นเพื่อต่อสู้หรือจัดการกับปัญหาการทนต่อยาปฏิชีวนะของแบคทีเรีย โดยกลยุทธิ์สำคัญ 5 ประการที่จำเป็นสำหรับการลดการเกิดการดื้อยาของแบคทีเรีย ได้แก่
มีการเฝ้าระวังการใช้ยาปฏิชีวนะ เพื่อสงวนยาปฏิชีวนะที่มีอยู่ในปัจจุบันและที่อาจค้นพบใหม่ในอนาคตให้มีประสิทธิภาพในการรักษาโรคติดเชื้อแบคทีเรียต่าง ๆ ได้ดีเหมือนที่ผ่านมา
มีการกำหนดกรอบเวลาที่จำเป็นต้องมีการสั่งจ่ายยาปฏิชีวนะที่มีประสิทธิภาพและเจาะจงกับเชื้อสาเหตุให้เร็วที่สุดเท่าที่เป็นไปได้
พัฒนาและรับรองยาปฏิชีวนะชนิดใหม่ให้ได้ 10 ชนิดภายในปี ค.ศ. 2020
พัฒนาวิธีการศึกษาพันธุศาสตร์ระดับโมเลกุลเพื่อตรวจหายีนของแบคทีเรียที่ก่อให้เกิดการดื้อยาปฏิชีวนะ
ไม่ก่อให้เกิดความล่าช้าในขั้นตอนการกระจายงบประมาณเพื่อกองทุนนวัตกรรมต้านการดื้อยาของแบคทีเรียมูลค่า 2  พันล้านเหรียญสหรัฐ
การป้องกัน > ระยะเวลาการใช้ยาปฏิชีวนะ

ระยะเวลาที่ใช้สำหรับการรักษาโรคติดเชื้อแบคทีเรียด้วยยาปฏิชีวนะนั้นจะขึ้นอยู่กับชนิดของโรคและปัญหาด้านสุขภาพอื่น ๆ ของผู้ป่วยแต่ละราย การหยุดการรักษาด้วยยาปฏิชีวนะหลังจากผู้ป่วยมีอาการดีขึ้นโดยที่ไม่ได้รับยาปฏิชีวนะครบตามกรอบระยะเวลาที่กำหนดในแบบแผนการรักษานั้น มีหลักฐานเชิงประจักษ์บางแหล่งที่พบว่า การเกิดการดื้อยาปฏิชีวนะของแบคทีเรียจะเกิดขึ้นได้มากกว่าปกติในกรณีดังกล่าว แต่ข้อมูลบางแหล่งก็ระบุไปในอีกทิศทางหนึ่งว่า การหยุดการรักษาด้วยยาปฏิชีวนะเร็วกว่าปกตินั้นอาจเป็นการกระทำที่สมเหตุสมผลได้ในผู้ป่วยบางราย แต่ผู้ป่วยโรคติดเชื้อบางชนิดจำเป็นที่จะต้องได้รับการรักษาด้วยยาปฏิชีวนะเป็นระยะเวลานาน การพิจารณาหยุดการใช้ยาในผู้ป่วยดังกล่าวไม่ได้ขึ้นอยู่กับว่าผู้ป่วยจะมีอาการดีขึ้นหรือไม่ก็ตาม
ดูเพิ่ม

สถานีย่อยเภสัชกรรม
แบคทีเรียดื้อยาหลายชนิด
การใช้ยาปฏิชีวนะในทางที่ผิด
พันธุวิศวกรรม
ยาปฏิชีวนะชนิดออกฤทธิ์กว้าง
บรรณานุกรม > หนังสือ

Caldwell R, Lindberg D, บ.ก. (2011). "Understanding Evolution" [Mutations are random]. University of California Museum of Paleontology.
Reynolds LA, Tansey EM, บ.ก. (2008). Superbugs and superdrugs : a history of MRSA : the transcript of a Witness Seminar held by the Wellcome Trust Centre for the History of Medicine at UCL, London, on 11 July 2006. London: Wellcome Trust Centre for the History of Medicine at UCL. ISBN 978-0-85484-114-1.
Stemming the Superbug Tide: Just A Few Dollars More. OECD Health Policy Studies. Paris: OECD Publishing. 2018. doi:10.1787/9789264307599-en. ISBN 9789264307582. S2CID 239804815.
บรรณานุกรม > วารสาร

Arias CA, Murray BE (January 2009). "Antibiotic-resistant bugs in the 21st century--a clinical super-challenge". The New England Journal of Medicine. 360 (5): 439–43. doi:10.1056/NEJMp0804651. PMID 19179312. S2CID 205104375.
"Special Issue: Ethics and Antimicrobial Resistance". Bioethics. 365 (33). 2019.
Goossens H, Ferech M, Vander Stichele R, Elseviers M (2005). Esac Project. "Outpatient antibiotic use in Europe and association with resistance: a cross-national database study". Lancet. Group Esac Project. 365 (9459): 579–87. doi:10.1016/S0140-6736(05)17907-0. PMID 15708101. S2CID 23782228.
Hawkey PM, Jones AM (September 2009). "The changing epidemiology of resistance" (PDF). The Journal of Antimicrobial Chemotherapy. 64 (Suppl 1): i3-10. doi:10.1093/jac/dkp256. PMID 19675017.
Soulsby EJ (November 2005). "Resistance to antimicrobials in humans and animals". BMJ. 331 (7527): 1219–20. doi:10.1136/bmj.331.7527.1219. PMC 1289307. PMID 16308360.
"Alternatives to Antibiotics Reduce Animal Disease". Commonwealth Scientific and Industrial Research Organization. 9 January 2006.
Cooke P, Rees-Roberts D (2017). CATCH. 16-minute film about a post-antibiotic world. Review: Sansom C (March 2017). "Media Watch: An intimate family story in a world without antibiotics". Lancet Infect Dis. 17 (3): 274. doi:10.1016/S1473-3099(17)30067-1.
แบทเทิลสเตเดียม ดี. โอ. เอ็น.

| แบทเทิลสเตเดียม ดี>  โอ. เอ็น. |
| --- | --- |
ภาพจากปกเกมใน เพลย์สเตชัน 2
ผู้พัฒนา: Eighting
ผู้จัดจำหน่าย: บันไดนัมโคเอนเตอร์เทนเมนต์
แต่งเพลง: Hitoshi Sakimoto Manabu Namiki Kimihiro Abe Kenichi Koyano Masaharu Iwata Mitsuhiro Kaneda
ชุด: โชเน็งจัมป์
เครื่องเล่น: เกมคิวบ์, เพลย์สเตชัน 2
วางจำหน่าย: JP: 20 กรกฎาคม พ.ศ. 2549
แนว: ต่อสู้
รูปแบบ: เล่นคนเดียว, เล่นหลายคน
แบทเทิลสเตเดียม ดี.โอ.เอ็น. (อังกฤษ: Battle Stadium D.O.N.); (ญี่ปุ่น: バトルスタジアム D.O.N) เป็มเกมต่อสู้รวมสามการ์ตูนดังจากนิตยสารการ์ตูน จัมป์ (Jump) ของประเทศญี่ปุ่น ซึ่งประกอบไปด้วย ดราก้อนบอลแซด วันพีซ และ นารุโตะ พัฒนาโดยเอจท์ติง และคิวเอนเตอร์เทนเมนท์ จัดจำหน่ายโดยบริษัทบันไดนัมโคเกมส์ ซึ่งวางแผงในประเทศญี่ปุ่น ในวันที่ 20 กรกฎาคม พ.ศ. 2549 ในเครื่องเกม เกมคิวบ์ และ เพลย์สเตชัน 2 โดยทั้งสองเวอร์ชันนี้ได้รับการจัดอันดับเป็นลำดับที่ 26 จาก 40 รายการจากวีคลีแฟมิซือ
ตัวอักษร ย่อ D.O.N. นั้น เป็นตัวอักษรย่อมาจากชื่อการ์ตูนดังกล่าว ซึ่ง D ย่อมาจาก Dragonball, O ย่อมาจาก One Piece และ N ย่อมาจาก Naruto
ลักษณะเกม

เกมนี้เป็นเกมต่อสู้แบบง่าย มีความเร็วสูง ลักษณะแถบพลังชีวิตนั้น เมื่อโจมตีฝ่ายตรงข้ามแล้วจะได้พลังชีวิตเพิ่ม มีอุปกรณ์เพิ่มพลัง ลดกำลัง และอาวุธถือ ในเกมนี้ มีเวลาจำกัดการต่อสู้ในแต่ละครั้ง 180 วินาที หรือ 3 นาที สามารถเล่นได้ถึง 4 คน จะเล่นแบบคนเดียว หรือ เล่นแบบเป็นกลุ่มได้ และการจบเกมนั้น ผู้ชนะจะเป็นผู้ที่มีพลังชีวิตสะสมมากที่สุด ในขณะทีฝ่ายตรงข้ามถูกโจมตีจนพลังชีวิตหมดแล้ว หรือ หมดเวลาแล้วมีพลังชีวิตมากที่สุด
ตัวละครต่อสู้ที่มีอยู่ในเกม

ดราก้อนบอล แซด
ซุน โกคู (หรือ โงกุน)
ซุน โกฮัง
พิคโกโร่
เบจิต้า
ฟรีซเซอร์
เซลล์
จอมมารบู
วันพีซ
มังกี้ ดี ลูฟี่
โรโรโนอา โซโล
นามิ
อุซป
ซันจิ
โทนี่ โทนี่ ช็อปเปอร์
นารุโตะ
อุซึมากิ นารูโตะ
อุจิฮะ ซาสึเกะ
ฮารุโนะ ซากุระ
ฮาตาเกะ คาคาชิ
ร็อก ลี
กาอาระแห่งทะเลทราย
รายชื่อฉากต่อสู้ที่พบ

ดราก้อนบอล แซด
เมืองตะวันตก
สนามต่อสู้ เท็นคะอิจิ บุโดไก
ดาวนาเม็ก
ฉากฝึกซ้อม
วันพีซ
เรือโจรสลัด โกอิ้งแมรี่
ภัตตาคารเรือ บาราติเอ
ต้นถั่วยักษ์
นารุโตะ
หมู่บ้านโคโนฮะงาคุเระ
หุบผาสิ้นสุด
สนามซ้อมที่ 44 ป่ามรณะ
ฉากจริงในเกม
สนามต่อสู้จริงของเกม
หมวดเกม

หมวดเกม ใน แบทเทิลสเตเดียม ดี.โอ.เอ็น. มีหมวดต่าง ๆ ดังนี้
หมวดเกม > หมวดเกมต่อสู้หลัก (Hitori de Battle Star)

หมวดเกมนี้เป็นหมวดหลักของเกมต่อสู้ ลักษณะการเล่นคือ เลือกตัวละครมา 1 ตัวละครแล้วทำการต่อสู้ 6 ด่าน เมื่อเล่นจบ จะทำการปลดล็อกข้อมูลลับต่าง ๆ ได้จากหมวดนี้ ขั้นตอนการเล่นเหมวดเกมต่อสู้หลักมีดังนี้
เลือกตัวละครต่อสู้มา 1 คน ฝั่งซ้ายมือจะเป็นกลุ่มของนารุโตะ ฝั่งตรงกลางเป็นกลุ่มของดราก้อนบอล และฝั่งขวามือเป็นกลุ่มของวันพีช กดปุ่มวงกลมเพื่อเลือกตัวละคร กดปุ่มสามเหลี่ยมเพื่อปรับแต่งการบังคับ
เลือกระดับความยาก ประกอบไปด้วย ง่าย (Easy) ปานกลาง (Normal) ยาก (Hard)  และ, ยากมาก (Very Hard)
เข้าสู่การต่อสู้ 5 ด่าน ในแต่ละด่านนั้น ผู้เล่นจะได้ทำการต่อสู้กับตัวละครฝ่ายคอมพิวเตอร์แบบสุ่ม และเล่นฉากแบบสุ่ม โดยบางด่านจะมีภารกิจให้ทำ เมื่อทำสำเร็จ จะได้รับเหรียญไปทำการหมุนสล็อตเพื่อรับบัตรลูกเล่นเสริมในหมวดแลกบัตร (Hacha Chike)  ซึ่งการหมุนสล็อตนั้น จะไปทำการหมุนหลังเอาชนะเกมได้
เข้าสู่การต่อสู้กับหัวหน้า ณ ฉากต่อสู้จริงของเกม เมื่อชนะครบ 5 ด้านแล้ว ด่านนี้จะเป็นด่านสุดท้าย ถ้าผู้เล่นเลือกระดับง่ายหรือปานกลาง จะได้สู้กับเซล, ถ้าผู้เล่นเลือกระดับยากหรือยากมาก จะได้สู้กับจอมมารบู
ฉากจบ และ ทำการหมุนสล็อต เมื่อเอาชนะในการต่อสู้กับหัวหน้าได้สำเร็จ จะพบฉากจบ และทำการหมุนสล็อต ซึ่งการหมุนสล็อตนั้นจะมีรายละเอียดในหัวข้อถัดไป
หมวดเกม > หมวดสู้ต่อเนื่อง (Survivor Challenge)

เป็นหมวดเกมที่ให้ผู้เล่นเลือกตัวละครมาแล้วทำการต่อสู้อย่างต่อเนื่องหลาย ๆ ด่านจนกว่าจะแพ้เกม ซึ่งการแพ้เกมนั้นจะเกิดขึ้นต่อเมื่อถูกลดพลังจนหมด หรือตกฉาก เมื่อจบการเล่นแล้วเกมจะแสดงผลการเล่นว่า เอาชนะไปได้กี่ด่าน  (หมวดนี้เป็นหมวดลับ ซึ่งจะต้องใช้เงื่อนไขในการปลดล็อก)
หมวดเกม > หมวดแข่งกับเวลา (Time Challenge)

เป็นหมวดเกมที่ให้ผู้เล่นเลือกตัวละครมาแล้วทำการต่อสู้กับจอมมารบู ขนาดเล็กทีละ 3 ตัว ณ ฉากต่อสู้จริงของเกม มีเวลาจำกัด 180 วินาที (หรือ 3 นาที) ในการโจมตีจอมมารบูให้มากที่สุด เมื่อเวลาหมด เกมจะสรุปผลว่าเล่นโจมตีไปได้กี่ตัว  (หมวดนี้เป็นหมวดลับ ซึ่งจะต้องใช้เงื่อนไขในการปลดล็อก)
หมวดเกม > หมวดฝึกซ้อม (Pratice)

หมวดนี้เป็นหมวดสำหรับฝึกซ้อม โดยให้ผู้เล่นเลือกตัวละครมาฝึกซ้อมกับคู่ต่อสู้ที่เลือก ซึ่งหมวดนี้ ฝึกซ้อมได้ทีละคน และ ใช้ตัวละครต่อสู้ได้แค่ 2 คนเท่านั้น แต่ในการเลือกฉากจะมีฉากฝึกซ้อมเพิ่มเข้ามา และสามารถปรับแต่งการบังคับของคู่ต่อสู้ได้
หมวดเกม > หมวดต่อสู้ทั่วไป (Minna de Battle Star)

เป็นหมวดต่อสู้โดยทั่วไป โดยการเลือกตัวละครมาต่อสู้หาผู้ชนะ และสามารถเล่นได้ถึง 4 คน นอกจากนี้ ยังสามารถต่อสู้แบบเป็นกลุ่มได้โดยการกดปุ่ม R1 เพื่อเปลี่ยนสีให้เป็นสีเดียวกัน (ปรับได้ทั้งหมดเป็น 4 สีคือ แดง เหลือง เขียว และ น้ำเงิน) กับตัวละครที่ต้องการจะจับกลุ่มด้วย
แหล่งข้อมูลอื่น

เว็บไซต์ทางการ (ญี่ปุ่น)
Battle Stadium D.O.N. review
The Magic Box: Battle Stadium D.O.N เก็บถาวร 2007-08-31 ที่ เวย์แบ็กแมชชีน
Nintendo's Official Website เก็บถาวร 2012-05-08 ที่ เวย์แบ็กแมชชีน (ญี่ปุ่น)
สตาร์เคด (2000)

สตาร์เคด (2000)  เป็นศึกเปย์-เปอร์-วิวของ เวิลด์แชมเปี้ยนชิพเรสต์ลิง จัดในวันที่ 17 ธันวาคม พ.ศ. 2543 ซึ่งเป็นครั้งสุดท้ายของศึก สตาร์เคด ณ MCI Center, Washington, D.C. สหรัฐอเมริกา โดยมีจำนวนผู้เข้าชมในสนามทั้งสิ้น 6,596 คน
ดูเพิ่ม

สตาร์เคด
รายชื่อรายการเพย์-เพอร์-วิวของดับเบิลยูซีดับเบิลยู
แหล่งข้อมูลอื่น

Starrcade 2000 review at SLAM! Sports[ลิงก์เสีย]
Starrcade 2000 review at 411mania
แบล็กเบอรี (บริษัท)

| --- | --- |

ประเภท: Public
การซื้อขาย: TSX: BB เอ็นวายเอสอี: BB S&P/TSX 60 Component
ISIN: CA09228F1036 
อุตสาหกรรม: อุปกรณ์การสื่อสารและโทรคมนาคม
ก่อตั้ง: 7 มีนาคม พ.ศ. 2527 (40 ปี)
ผู้ก่อตั้ง: ไมก์ ลาซาริดิส ดักลาส เฟรกิน
สำนักงานใหญ่: วอเตอร์ลู รัฐออนแทริโอ, แคนาดา
พื้นที่ให้บริการ: ทั่วโลก
บุคลากรหลัก: จอห์น เอส. เฉิน (ประธานบริษัทและกรรมการผู้จัดการ)
ผลิตภัณฑ์: BlackBerry
รายได้:  1.309 พันล้านดอลลาร์สหรัฐ (ไตรมาส 4 พ.ศ. 2560)
รายได้จากการดำเนินงาน:  1.181 พันล้านดอลลาร์สหรัฐ (ไตรมาส 4, พ.ศ. 2560)
รายได้สุทธิ:  734 ล้านดอลลาร์สหรัฐ (ไตรมาส 4, พ.ศ. 2560)
สินทรัพย์:  3.263 พันล้านดอลลาร์สหรัฐ (ไตรมาส 4, พ.ศ. 2560)
ส่วนของผู้ถือหุ้น:  2.512 พันล้านดอลลาร์สหรัฐ (ไตรมาส 4, พ.ศ. 2560)
พนักงาน: 4,044 คน (พ.ศ. 2560)
เว็บไซต์: blackberry.com
บริษัท แบล็กเบอรี (อังกฤษ: BlackBerry Limited (BB)) หรือชื่อเดิมคือ บริษัท รีเสิร์ชอินโมชัน จำกัด หรือ ริม (RIM) เป็นบริษัทผู้ผลิตและผู้เชี่ยวชาญระบบไร้สายของแคนาดา เป็นที่รู้จักดีในฐานะผู้พัฒนาสมาร์ตโฟน BlackBerry มีสำนักงานใหญ่ตั้งอยู่ที่เมืองวอเตอร์ลู รัฐออนแทริโอ ก่อตั้งโดยไมก์ ลาซาริดิส และ ดักลาส เฟรกิน ลาซาริดิสดำรงตำแหน่งประธานบริหารร่วมกับ จิม บัลซิลลี จนถึงวันที่ 22 มกราคม พ.ศ. 2555 CEO คนปัจจุบันคือนาย จอห์น เอส. เฉิน
แบล็กแจ็ก

แบล็กแจ็ก (อังกฤษ: Black Jack) อาจหมายถึง
แบล็กแจ็ก หรือ ป๊อก 21  - เกมไพ่ชนิดหนึ่ง
แบล็กแจ็ก หมอปีศาจ (Black Jack) - การ์ตูนญี่ปุ่นแต่งโดยโอซามุ เทะซึกะ
คุณหมอมือใหม่หัวใจเกินร้อย (Say Hello to Black Jack) - การ์ตูนญี่ปุ่น แต่งโดยเออิจิโระ ไซโต
แบล็กแจ็ก - เรือเหาะในเกม ไฟนอลแฟนตาซี VI
แบรด เบิร์ด

| แบรด เบิร์ด |
| --- | --- |
เบิร์ด ในงาน เทศกาลภาพยนตร์เวนิส กันยายน 2009
เกิด: ฟิลลิป แบรดลีย์ เบิร์ด  (1957-09-15) 15 กันยายน ค.ศ. 1957 (67 ปี) คาลิสเปล, รัฐมอนตานา, สหรัฐ
อาชีพ: แอะนิเมเตอร์ ผู้กำกับ นักเขียนบทผู้อำนวยการสร้าง นักพากย์
ปีปฏิบัติงาน: 1979–ปัจจุบัน
คู่สมรส: อลิซาเบธ แคนนีย์ (สมรส 1988)
ฟิลลิป แบรดลีย์ "แบรด" เบิร์ด (อังกฤษ: Phillip Bradley "Brad" Bird) เกิดวันที่ 15 กันยายน ค.ศ. 1957 เป็นทั้งผู้กำกับรางวัลออสการ์, ผู้ให้เสียงพากย์, ผู้สร้างแอนิเมชันและเขียนบทภาพยนตร์ชาวอเมริกัน เขาเป็นที่รู้จักมากที่สุดในฐานะผู้เขียนและผู้กำกับ รวมเหล่ายอดคนพิทักษ์โลก (ค.ศ. 2004) และ ระ-ทะ-ทู-อี่ พ่อครัวตัวจี๊ด หัวใจคับโลก (ค.ศ. 2008) ของดิสนีย์/พิกซาร์ เขายังดัดแปลงและกำกับอนิเมทที่ได้รับการสรรเสริญอย่างมากจากภาพยนตร์วอร์เนอร์บราเธอร์ส ค.ศ. 1999 เรื่อง หุ่นเหล็กเพื่อนยักษ์ต่างโลก จากคำวิจารณ์ถึงดีวีดี ระ-ทะ-ทู-อี่ พ่อครัวตัวจี๊ด หัวใจคับโลก อายวีคลี่ ได้นำเสนอการลักษณะงานของเบิร์ดว่ามันเป็นเรื่องที่ยากมากหากจะคิดถึงผู้กำกับชาวอเมริกันในกระแสหลักที่สร้างผลงานได้อย่างต่อเนื่องรวมทั้งมีกลไกในการเล่าเรื่องได้ราวจักรกลจับวาง เขายังได้กำกับ เดอะซิมป์สันส์ ในตอน "Krusty Gets Busted" และ "Like Father, Like Clown" รวมถึงได้กำกับภาพยนตร์คนแสดงครั้งแรกใน มิชชั่น:อิมพอสซิเบิ้ล ปฏิบัติการไร้เงา (ค.ศ. 2011)
ชีวิตช่วงต้น

เบิร์ดเกิดที่ คาลิสเปล รัฐมอนตานา โดยเป็นบุตรคนสุดท้องของพี่น้องสี่คน บิดาของเขาชื่อฟิลิป ทำงานในธุรกิจโพรเพน และปู่ของเขา แฟรงค์ ดับบลิว.เบิร์ด เป็นประธานและหัวหน้าฝ่ายบริหารของ มอนตานาพาวเวอร์คอมพานี ในการไปเที่ยวที่วอลท์ ดิสนีย์ สตูดิโอ ขณะที่มีอายุได้ 11 ปี เขาได้ประกาศว่าสักวันหนึ่งเขาได้กลายเป็นส่วนหนึ่งของทีมแอนิเมชัน และหลังจากนั้นไม่นาน เขาได้ผลิตแอนิเมชันความยาว 15 นาทีเป็นของตัวเอง
ผลงาน > ภาพยนตร์

| ปี | เรื่อง | ตำแหน่ง> ผู้กำกับ | ตำแหน่ง> เขียนบท | ตำแหน่ง> ผู้อำนวยการสร้าง | หมายเหตุ |
| --- | --- | --- | --- | --- | --- |
| 1987 | อภินิหารซอย 8 | ไม่ | ใช่ | ไม่ |  |
| 1999 | หุ่นเหล็กเพื่อนยักษ์ต่างโลก | ใช่ | ใช่ | ไม่ |  |
| 2004 | รวมเหล่ายอดคนพิทักษ์โลก | ใช่ | ใช่ | ไม่ |  |
| 2007 | พ่อครัวตัวจี๊ด หัวใจคับโลก | ใช่ | ใช่ | ไม่ |  |
| 2011 | มิชชั่น:อิมพอสซิเบิ้ล ปฏิบัติการไร้เงา | ใช่ | ไม่ | ไม่ |  |
| 2015 | ทูมอร์โรว์แลนด์: ผจญแดนอนาคต | ใช่ | ใช่ | ใช่ | ออกแบบโลโก้ด้วย |
| 2018 | รวมเหล่ายอดคนพิทักษ์โลก 2 | ใช่ | ใช่ | ไม่ |  |
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 6 เรื่องของ แบรด เบิร์ด
| ปี | เรื่อง | รอตเทนโทเมโทส์ | เมทาคริติก | เมทาคริติก | ทุนสร้าง | รายได้ทั่วโลก |
| --- | --- | --- | --- | --- | --- | --- |
| 1999 | หุ่นเหล็กเพื่อนยักษ์ต่างโลก |  96% (8.21/10) (140 รีวิว) |  | 85 (29 รีวิว) | $70,000,000 | $31,333,917 |
| 2004 | รวมเหล่ายอดคนพิทักษ์โลก |  97% (8.34/10) (243 รีวิว) |  | 90 (41 รีวิว) | $92,000,000 | $633,019,734 |
| 2007 | พ่อครัวตัวจี๊ด หัวใจคับโลก |  96% (8.47/10) (249 รีวิว) |  | 96 (37 รีวิว) | $150,000,000 | $623,722,818 |
| 2011 | มิชชั่น:อิมพอสซิเบิ้ล ปฏิบัติการไร้เงา |  93% (7.67/10) (243 รีวิว) |  | 73 (47 รีวิว) | $145,000,000 | $694,713,380 |
| 2015 | ทูมอร์โรว์แลนด์: ผจญแดนอนาคต |  50% (5.9/10) (288 รีวิว) |  | 60 (47 รีวิว) | $190,000,000 | $209,154,322 |
| 2018 | รวมเหล่ายอดคนพิทักษ์โลก 2 |  94% (7.86/10) (365 รีวิว) |  | 80 (51 รีวิว) | $200,000,000 | $1,242,805,359 |
| เฉลี่ย และ รวม | เฉลี่ย และ รวม |  88% (7.75/10) | 81 | 81 | $847 ล้าน | $3,434,749,530 |
0–59% คำวิจารณ์ที่นักวิจารณ์ไม่ชอบ  60–74% คำวิจารณ์ที่นักวิจารณ์ชอบ  75–100% คำวิจารณ์ที่นักวิจารณ์ชอบมาก
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ
รางวัลที่ได้รับ

จำนวนรางวัลที่เข้าชิงและได้รับจากภาพยนตร์ของ แบรด เบิร์ด
| ปี | เรื่อง | รางวัลออสการ์> เสนอชื่อเข้าชิง | รางวัลออสการ์> ชนะ | รางวัลแบฟตา> เสนอชื่อเข้าชิง | รางวัลแบฟตา> ชนะ | รางวัลลูกโลกทองคำ> เสนอชื่อเข้าชิง | รางวัลลูกโลกทองคำ> ชนะ |
| --- | --- | --- | --- | --- | --- | --- | --- |
| 2004 | รวมเหล่ายอดคนพิทักษ์โลก | 4 | 2 | 1 | 1 | 1 |  |
| 2007 | พ่อครัวตัวจี๊ด หัวใจคับโลก | 5 | 1 | 1 | 1 | 1 | 1 |
| 2018 | รวมเหล่ายอดคนพิทักษ์โลก 2 | 1 |  | 1 |  | 1 |  |
| ทั้งหมด | ทั้งหมด | 10 | 3 | 3 | 2 | 3 | 1 |